Kampsbaai-moordbeskuldigde terug in hofDiego Dougherty, ook bekend as Diego Novella. Foto: ANA Dougherty (43) is op 29 Julie verlede jaar in hegtenis geneem nadat Alban se liggaam in hul hotelkamer in Kampsbaai aangetref is. Alban, ŉ bemarkingsagent van Amerika, het saam met Dougherty in Kaapstad vakansie gehou. Gedurende die borgtogverhoor het dit aan die lig gekom Alban het wonde aan haar gesig en arms gehad en sy is verwurg. Dougherty is vroeër by die Valkenberg psigiatriese hospitaal geëvalueer en daar is bevind hy is geestelik in staat om verhoor te word. In sy verklaring aan die hof het hy egter aangedui sy geestesgesondheid sal ŉ kernrol in die verhoor speel. Hy sal ook aanvoer hy was minder toerekeningsvatbaar weens die invloed van dwelms. Landdros Grant Engel het Dougherty in Mei borgtog geweier omdat hy na sy mening ŉ vlugrisiko is. Dougherty se regspan het egter kort daarna ŉ aansoek om verlof tot appèl by die Wes-Kaapse hooggeregshof ingedien. Lees alle vorige berigte oor die moord van Gabriela Alban op Maroela Media.